Diari Oficial de la Generalitat Valenciana


Sumari del DOGV 8452, del 27-12-2018 (2018/12837)

RESOLUCIÓ de 20 de desembre de 2018, de la consellera de Justícia, Administració Pública, Reformes Democràtiques i Llibertats Públiques, per la qual es constitueixen les comissions de selecció encarregades de l'elaboració i correcció dels exercicis comuns corresponents a les proves selectives d'accés per als subgrups A1 i A2, d'administració especial, de diverses convocatòries corresponents l'oferta d'ocupació pública de 2016 per al personal de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8452

Data del DOGV
:   27-12-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/12055


Data del document
:   20-12-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 20 de desembre de 2018, de la consellera de Justícia, Administració Pública, Reformes Democràtiques i Llibertats Públiques, per la qual es constitueixen les comissions de selecció encarregades de l'elaboració i correcció dels exercicis comuns corresponents a les proves selectives d'accés per als subgrups A1 i A2, d'administració especial, de diverses convocatòries corresponents l'oferta d'ocupació pública de 2016 per al personal de l'Administració de la Generalitat. [2018/12310]  
  
  
El Decret 96/2016, de 4 d'agost, del Consell, va aprovar l'oferta d'ocupació pública de 2016, per a l'Administració de la Generalitat.  
En execució d'aquest, a proposta de la Direcció General de Funció Pública, la Conselleria de Justícia, Administració Pública, Reformes Democràtiques i Llibertats Públiques, en exercici de les atribucions que li atorguen en l'article 9.1.i de la Llei 10/2010, de 9 de juliol, de la Generalitat, d'ordenació i gestió de la funció pública valenciana, es van publicar les ordres per les quals es convoquen les proves selectives d'accés als subgrups A1 i A2, d'administració especial, que s'esmenten en l'annex I de la present resolució, i les bases de les quals comparteixen múltiples aspectes comuns.  
Aquestes bases, sota el títol Proves selectives estableixen, en tots els casos, que el procediment de selecció serà el de concurs oposició i constarà d'una fase d'oposició, de caràcter obligatori i eliminatori, i d'una fase de concurs, de caràcter obligatori.  
Igualment totes aquestes indiquen que l'oposició constarà de tres exercicis obligatoris i eliminatoris, el primer d'aquests consisteix a contestar per escrit un qüestionari amb un nombre determinat de preguntes, sobre les matèries comunes recollides en els respectius annexos I (part general), amb quatre respostes alternatives de les quals només una d'aquestes serà la correcta, coincidint, així mateix, en la determinació del temps mínim per a la realització de l'exercici, en la forma de procedir per a la seua qualificació, en el nivell de coneixements mínims exigits i en la fórmula aplicable per a la correcció i establiment de les qualificacions finals.  
Els òrgans tècnics de selecció de les proves selectives es troben regulats en l'article 57 de la Llei 10/2010, de 9 de juliol, de la Generalitat, d'ordenació i gestió de la funció pública valenciana; en els articles 28 a 31 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en les respectives bases de cadascuna de les convocatòries afectades per la present resolució.  
  
Per part seua, l'article 29 del Decret 3/2017, de 13 de gener, del Consell anteriorment citat, preveu que en les convocatòries que efectue l'Administració de la Generalitat, al costat dels òrgans tècnics de selecció de cadascun dels cossos, escales o agrupacions professionals funcionarials, es podrà nomenar una comissió de selecció integrada per membres dels òrgans tècnics de selecció i a la qual correspondrà l'elaboració i correcció de les proves comunes, i la composició serà imparella i el nombre no inferior a tres titulars i tres suplents.  
  
L'article 51 de la Llei 10/2010, de 9 de juliol, de la Generalitat, d'ordenació i gestió de la funció pública valenciana estableix entre els principis que han de regir els procediments de selecció els d'agilitat, eficàcia i eficiència, entre altres. En aqueix sentit i donada la urgent necessitat de dotar aquesta administració del personal qualificat necessari per a la consecució de les finalitats que li són pròpies i a fi d'impulsar el desenvolupament dels processos selectius convocats d'acord amb l'oferta pública de 2016, es considera adequat i convenient procedir a la constitució de dues comissions de selecció de conformitat amb el que estableix el citat article 29 del Decret 3/2017, per a l'execució de les convocatòries a què es refereix aquesta resolució.  
D'acord amb el que s'ha exposat, en virtut de les competències atribuïdes pels articles 9 de la Llei 10/2010 citada i 28.2 i 29 del Decret 3/2017, anteriorment citats, resolc  
  
Primer  
Constituir la comissió de selecció a què es refereix l'article 29 del Decret 3/2017, per a l'elaboració i correcció dels exercicis comuns corresponents a la part general de les convocatòries publicades per a la selecció de personal dels cossos pertanyents als grups o subgrups de titulació A1, d'administració especial que s'indiquen en l'annex I-A1, per al torn lliure i de promoció interna mixta i, si escau, torn de diversitat funcional per a cadascun d'aquests, amb les persones que, amb caràcter de titulars i suplents, i mantenint aquesta condició, tinguen les secretaries dels òrgans tècnics de selecció nomenats en cadascuna d'aquelles.  
  
Segon  
Constituir la comissió de selecció a què es refereix l'article 29 del Decret 3/2017, per a l'elaboració i correcció dels exercicis comuns corresponents a la part general de les convocatòries publicades per a la selecció de personal dels cossos pertanyents als grups o subgrups de titulació A2, d'administració especial que s'esmenten en l'annex I-A2, per al torn lliure i de promoció interna mixta i, si escau, torn de diversitat funcional per a cadascun d'aquests, amb les persones que, amb caràcter de titulars i suplents, i mantenint aquesta condició, tinguen les secretaries dels òrgans tècnics de selecció nomenats en cadascuna d'aquelles.  
  
Tercer  
De les persones titulars i suplents de cadascuna de les comissions de selecció constituïdes en els articles precedents, exerciran les funcions pròpies de la presidència, les de major edat i de la secretaria, les de menor.  
  
Quart  
Les comissions de selecció tindran, en relació amb la realització d'aquestes proves comunes, totes les facultats i competències que les disposicions atorguen als òrgans tècnics de selecció i el seu funcionament es regirà per la mateixa normativa que aquests.  
A l'efecte de comunicacions i de qualssevol una altra incidència les comissions de selecció tindran la seu en la Direcció General de Funció Pública (carrer de la Democràcia, 77, torre 4, 46869 València).  
  
Cinqué  
Correspon, a les comissions de selecció, la determinació concreta del contingut del primer exercici, corresponent a la part general dels temaris inclosos en cadascuna de les convocatòries, procedir a la seua correcció i a la qualificació dels exercicis realitzats per les persones admeses.  
  
Sisé  
D'acord amb el que estableixen les bases de les respectives convocatòries, correspon realitzar el primer exercici a més de les persones aspirants que accedisquen per torn lliure a aquelles altres que accedisquen mitjançant la modalitat C: promoció interna mixta i, si escau, torn de diversitat funcional en qualsevol dels anteriors.  
Igualment, de conformitat amb el que es preveu en aquestes bases, les persones aspirants que accedisquen per la modalitat A: promoció interna vertical i modalitat B: promoció interna horitzontal, estaran exemptes del primer exercici.  
  
Seté  
Cadascuna de les comissions de selecció mitjançant aquesta resolució constituïdes, confeccionaran dos exercicis únics per a tots els cossos pertanyents als grups o subgrups de titulació A1 i A2, d'administració especial que s'esmenten en l'annex I-A1 i I-A2 respectivament. Un d'aquests, comú a totes les convocatòries a les quals concórreguen persones aspirants que accedisquen per torn lliure i un altre exercici, també comú, destinat a aquelles altres persones que accedisquen mitjançant la modalitat C: promoció interna mixta.  
Amb caràcter previ a la determinació de la data de realització dels respectius exercicis comuns, les comissions de selecció es coordinaran amb la Direcció General de Funció Pública, a través del Servei de Selecció, a fi que els exàmens per als grups o subgrups A1 i A2, de titulació, es realitzen en dates diferents.  
Huité  
Els exercicis per als aspirants que concórreguen als cossos pertanyents als grups o subgrups de titulació A1, d'administració especial que s'indiquen en l'annex I-A1, consistiran a contestar per escrit un qüestionari de 120 preguntes, sobre matèries comunes recollides en els annexos I corresponents a la part general de cadascun dels torns, lliure i torn de promoció interna, amb quatre respostes alternatives de les quals només una d'aquestes serà la correcta.  
Per part seua, els exercicis per als aspirants que concórreguen als cossos pertanyents als grups o subgrups de titulació A2, d'administració especial que s'esmenten en l'annex I-A2, consistiran a contestar per escrit un qüestionari de 100 preguntes, sobre matèries comunes recollides en els annexos I corresponents a la part general, amb quatre respostes alternatives de les quals només una d'aquestes serà la correcta.  
  
El temps de realització dels exàmens serà determinat prèviament per les respectives comissions de selecció, en concordança amb el que s'estableix en les bases corresponents, i en cap cas serà inferior a 50 segons per pregunta.  
  
Nové  
Pel que fa a la qualificació dels exercicis corresponents al torn lliure, es determina que serà de 0 a 21 punts, i serà necessari obtindre per a superar-lo un mínim de 10,5 punts. Per a les persones aspirants que accedisquen per la modalitat C: promoció interna mixta la qualificació serà d'APTE / NO APTE.  
El nivell de coneixements mínims exigits per a aconseguir els 10,5 punts o la qualificació d'APTE / NO APTE en aquests exercicis serà contestar el 50 % de respostes correctes netes. En tots dos casos, les respostes errònies es valoraran negativament amb una penalització equivalent a un terç del valor de cada contestació correcta i les contestacions en blanc ni puntuen ni penalitzen. La fórmula de correcció serà:  
Respostes correctes netes = nre. d'encerts - (nre. d'errors/3).  
Establides les respostes correctes netes es convertiran en puntuacions finals mitjançant una distribució proporcional per a les persones aspirants que concórreguen pel torn lliure.  
  
Deu  
Tots els actes i acords adoptats per les comissions de selecció vincularan el personal aspirant i la resta d'òrgans tècnics de selecció dels quals procedisquen els membres de cadascuna d'aquelles.  
  
Onze  
Contra els actes de les comissions de selecció podrà interposar-se recurs d'alçada davant la consellera de Justícia, Administració Pública, Reformes Democràtiques i Llibertats Públiques, en el termini d'un mes, a partir de l'endemà de la publicació del corresponent acord de la respectiva comissió de selecció.  
  
Dotze  
Es faculta la persona titular de la Direcció General de Funció Pública per a dictar tots els actes que calguen per al desenvolupament i l'execució de la present resolució.  
La present resolució posa fi a la via administrativa i en contra podrà interposar-se, postestativament, recurs de reposició en el termini d'un mes, comptador des de l'endemà de la seua publicació en el Diari Oficial de la Generalitat Valenciana davant el mateix òrgan que ha dictat l'acte objecte de recurs, d'acord amb el que disposen els articles els articles 123 i 124, de la Llei 39/2015, d'1 d'octubre, del procediment administratiu comú de les administracions públiques o, directament, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen interposar, si escau, qualsevol altre que estimen procedent.  
  
València, 20 de diciembre de 2018. La consellera de Justicia, Administración Pública, Reformas Democráticas y Libertades Públicas: Gabriela Bravo Sanestanislao  
  
ANNEX I-A1  
  
ORDRE 17/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic d'Arxivística, Biblioteconomia i Documentació, Escala Facultatiu d'Arxius i Biblioteques, A1-08-01, sector administració especial, torn d'accés lliure, Convocatòria 4/16 (DOGV 8139, 2 d'octubre).  
  
ORDRE 18/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic d'Arxivística, Biblioteconomia i Documentació, Escala Facultatiu d'Arxius i Biblioteques, A1-08-01, sector administració especial, torn de promoció interna, Convocatòria 5/16 (DOGV 8139, 2 d'octubre).  
  
ORDRE 20/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic d'Enginyeria de Camins, Canals i Ports, A1-11, sector administració especial, torn d'accés lliure, Convocatòria 7/16 (DOGV 8139, 2 d'octubre).  
ORDRE 21/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic d'Enginyeria de Camins, Canals i Ports, A1-11, sector administració especial, torn de promoció interna, Convocatòria 8/16 (DOGV 8139, 2 d'octubre).  
ORDRE 23/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic d'Enginyeria Agrònoma, A1-15, sector administració especial, torn d'accés lliure i de persones amb diversitat funcional, Convocatòria 10/16 (DOGV 8139, 2 d'octubre).  
ORDRE 24/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic d'Enginyeria Agrònoma, A1-15, sector administració especial, torn de promoció interna, Convocatòria 11/16 (DOGV 8139, 2 d'octubre).  
  
ORDRE 27/2017, de 18 d'octubre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic d'Arquitectura, A1-18, sector administració especial, torn d'accés lliure i torn de persones amb diversitat funcional, Convocatòria 14/16 (DOGV 8139, 2 d'octubre).  
ORDRE 28/2017, de 18 d'octubre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic d'Arquitectura, A1-18, sector administració especial, torn de promoció interna general i torn de promoció interna per a personal funcionari amb diversitat funcional, Convocatòria 15/16 (DOGV 8169, 14 de novembre).  
ORDRE 33/2017, de 18 d'octubre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic de Psicologia, A1-20, sector administració especial, torn d'accés lliure i torn de persones amb diversitat funcional, Convocatòria 20/16 (DOGV 8169, 14 de novembre).  
ORDRE 34/2017, de 18 d'octubre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic de Medicina de l'Administració, A1-24, sector administració especial, torn d'accés lliure i torn de persones amb diversitat funcional, Convocatòria 21/16 (DOGV 8169, 14 de novembre).  
ORDRE 35/2017, de 18 d'octubre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic de Medicina de l'Administració, A1-24, sector administració especial, torn de promoció interna, Convocatòria 22/16 (DOGV 8169, 14 de novembre).  
ORDRE 1/2018, de 23 d'abril, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic de Prevenció de Riscos. Escala Medicina del Treball, A1-25-02, sector administració especial, torn d'accés lliure, Convocatòria 28/16 (DOGV 8283, 27 d'abril).  
ORDRE 2/2018, de 23 d'abril, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Tècnic de Prevenció de Riscos. Escala Medicina del Treball, A1-25-02, A1-25-02, sector administració especial, torn de promoció interna, Convocatòria 29/16 (DOGV 8283, 27 d'abril).  
  
  
ANNEX I-A2  
  
ORDRE 25/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Gestió d'Arxivística, Biblioteconomia i Documentació, Escala Tècnic d'Arxius i Biblioteques, A2-04-01, sector administració especial, torn d'accés lliure, Convocatòria 12/16, corresponent a l'oferta d'ocupació pública de 2016 per al personal de l'Administració de la Generalitat (DOGV 8139, 2 d'octubre).  
ORDRE 29/2017, 18 d'octubre de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Gestió d'Enginyeria Tècnica en Obres Públiques, A2-08, sector administració especial, torn d'accés lliure, Convocatòria 16/16, corresponent a l'oferta d'ocupació pública de 2016 per al personal de l'Administració de la Generalitat (DOGV 8169, 14 de novembre).  
ORDRE 30/2017, 18 d'octubre de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Gestió en Arquitectura, A2-17, sector administració especial, torn d'accés lliure, Convocatòria 17/16, corresponent a l'oferta d'ocupació pública de 2016 per al personal de l'Administració de la Generalitat (DOGV 8169, 14 de novembre).  
ORDRE 31/2017, de 18 d'octubre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Gestió en Arquitectura, A2-17, sector administració especial, torn de promoció interna, Convocatòria 18/16, corresponent a l'oferta d'ocupació pública de 2016 per al personal de l'Administració de la Generalitat (DOGV 8169, 14 de novembre).  
ORDRE 32/2017, 18 d'octubre de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Gestió d'Enginyeria Tècnica Agrícola, Escala Enginyeria Tècnica Agrícola, A2-14-01, sector administració especial, torn d'accés lliure i torn de persones amb diversitat funcional, Convocatòria 19/16 corresponent a l'oferta d'ocupació pública de 2016 per al personal de l'Administració de la Generalitat (DOGV 8169, 14 de novembre).  
ORDRE 36/2017, 18 d'octubre de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior de Gestió en Acció Social. Escala Treball Social, A2-16-03, sector administració especial, torn d'accés lliure i torn de persones amb diversitat funcional, Convocatòria 23/16, corresponent a l'oferta d'ocupació pública de 2016 per al personal de l'Administració de la Generalitat (DOGV 8169, 14 de novembre).  
ORDRE 37/2017, de 18 d'octubre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Gestió en Acció Social. Escala Treball Social, A2-16-03, sector administració especial, torn de promoció interna, Convocatòria 24/16, corresponent a l'oferta d'ocupació pública de 2016 per al personal de l'Administració de la Generalitat (DOGV 8169, 14 de novembre).  
  
ORDRE 38/2017, 18 d'octubre de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Gestió d'Administració Sociosanitària, A2-19, sector administració especial, torn d'accés lliure i torn de persones amb diversitat funcional, Convocatòria 25/16, corresponent a l'oferta d'ocupació pública de 2016 per al personal de l'Administració de la Generalitat (DOGV 8169, 14 de novembre).  
ORDRE 39/2017, de 18 d'octubre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior Gestió d'Administració Sociosanitària, A2-19, sector administració especial, torn de promoció interna, Convocatòria 26/16, corresponent a l'oferta d'ocupació pública de 2016 per al personal de l'Administració de la Generalitat (DOGV 8169, 14 de novembre).  
ORDRE 40/2017, 18 d'octubre de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior de Gestió en Fisioteràpia, A2-20, sector administració especial, torn d'accés lliure, Convocatòria 27/16, corresponent a l'oferta d'ocupació pública de 2016 per al personal de l'Administració de la Generalitat (DOGV 8169, 14 de novembre).  
ORDRE 3/2018, de 23 d'abril, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al Cos Superior de Gestió en Geodèsia i Cartografia, A2-12, sector administració especial, torn d'accés lliure, Convocatòria 30/16, corresponent a l'oferta d'ocupació pública de 2016 per al personal de l'Administració de la Generalitat (DOGV 8283, 27 d'abril).